Twasisinkana ne baze mu 2013 e Nyabushozi gye nali mbeera. Mu kiseera ekyo nali nkyasoma kyokka n’anfunyisa olubuto.
Eby’okusoma kwange awo we byakoma ne tutandika okubeera naye mu bufumbo mwe twazaalira omwana omu.
Wabula omwana ono yamwegaana oluvannyuma lw’okufunamu obutakkaanya era embeera ze ne zeeyongera okukyuka.
Yatuusa ekiseera ng’awaka yeeyisa nga bw’alaba nga n’obuvunaanyizibwa okuli okugula emmere yabuvaako. Ate nga n’awaka akomawo nga bukya n’okuyomba olutatadde wamma ne nneetamwa.
Okumanya omusajja ono yanjooga, nga n’abakazi baakwanye abandaga ate n’anneewaanirako okutuusa lwe nasalawo okumwesonyiwa.
Obufumbo bwaffe twabufuniramu ezzadde wabula omu ku baana asembayo, baze yamwegaana nandagira mugabire omusajja omulala.
Lumu yagenda okukola, kw’olwo yakomawo n’omukazi ekiro, n’angoba ku kitanda kwe nali nneebase kwe baasula n’omukazi gwe yali aleese ne beeraga omukwano nga ndaba.
Nze nnasula wansi n’abaana bange naye ng’amaziga gabula okunzita.
Nasalawo lumu okumuviira ne nzira ewaffe ntandike obulamu obupya era tetwaddamu kukwatagana. Kati nasigaza kwenoonyeza ssente.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn